Video: Skote klap toe transitorowers toeslaan | Maroela Media
Skote het Maandagoggend in Kaapstad geklap tydens nóg 'n transitorooftog, dié keer op Jakes Gerwel-rylaan naby Philippi.
'n Polisiewoordvoerder het bevestig rowers het op 'n G4S-geldwa toegeslaan en dit oopgeblaas. Meer inligting is nie onmiddellik bekendgemaak nie.
'n Video van die gewaagde rooftog is vinnig op sosiale media versprei. Op die video kan gesien word hoe verkeer tot stilstand kom 'n paar meter agter die toneel waar die rooftog besig is om plaas te vind. Daar kan gehoor word hoe 'n omstander sê: "Daar laai hulle die geld!" voordat die skote klap.
Foto's van die oopgeblaasde transitovoertuig met geld wat op die toneel verspreid lê is ook op sosiale media versprei.
Die pad is tydelik vir verkeer gesluit terwyl ondersoekbeamptes op die toneel besig is.
Kaapstad transitorooftog video
Hate this this country
It gets worse by the minute, the criminal rule this country
Werklik georganiseerde misdaad. Kan hierdie regering nie in al hierdie aanvalle nog niks voorkomend op die tafel sit nie en G4S, werklik gaan oorsse en gaan leer skills, dit moet jul versekering en kostes geweldig opjaag. Mens begin regtig wonder wie sit agter al die aanvalle. Dit is net te veel, te ooglopend en so braaf/never minded, sommer by die Polisie stasie.